Document ID: 32005R1045

KOMMISSIONENS FORORDNING (EF) Nr. 1045/2005
af 4. juli 2005
om ændring af forordning (EF) nr. 2760/98 om gennemførelse af et program for grænseoverskridende samarbejde inden for rammerne af Phare-programmet
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 3906/89 af 18. december 1989 om økonomisk bistand til visse lande i Central- og Østeuropa (1), særlig artikel 8, og
ud fra følgende betragtninger:
(1)
Det Europæiske Råd besluttede på sit møde i Bruxelles den 17. og 18. juni 2004 at godkende Kroatien som medlemskabskandidat og anmodede Kommissionen om at fastlægge en førtiltrædelsesstrategi for Kroatien, der omfatter de nødvendige instrumenter.
(2)
Rådets forordning (EF) nr. 2257/2004 af 20. december 2004 fastsætter, at Kroatien pr. 2. januar 2005 tilhører den gruppe af lande, der er omfattet af Phare-førtiltrædelsesinstrumentet.
(3)
Forordning (EF) nr. 2760/98 (2) bør derfor ændres, således at Phare-programmet for grænseoverskridende samarbejde også kommer til at omfatte Kroatiens grænser til nabolandene.
(4)
Foranstaltningerne i denne forordning er i overensstemmelse med udtalelsen fra Udvalget for Bistand til Den Økonomiske Omstrukturering i Landene i Central- og Østeuropa -
UDSTEDT FØLGENDE FORORDNING:
Artikel 1
I artikel 2, stk. 1, i forordning (EF) nr. 2760/98 tilføjes følgende litra:
»c)
Kroatien og Italien, Kroatien og Slovenien, Kroatien og Ungarn, Kroatien og Serbien og Montenegro, Kroatien og Bosnien-Hercegovina«.
Artikel 2
Denne forordning træder i kraft på tredjedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 4. juli 2005.

Labels: 18
15
19